Viðlíka aukning í ríkisútgjöldum er ósjálfbær til lengdar . SUS fagnar áformum ríkisstjórnarinnar um lækkun á tekjuskatti einstaklinga . SUS fagnar því að tekist hafi að rita undir lífskjarasamninginn í vor . Samkeppnishæfni á fjármálamarkaði Með aukinni tækni - og alþjóðavæðingu hefur samkeppnisstaða fjármálafyrirtækja á íslandi versnað og kostnaður við rekstur fjármálafyrirtækja aukist . Framangreindar hömlur leiða til hærri vaxta og lakari samkeppnishæfni íslensks atvinnulífs . Byggðamál SUS fagnar áframhaldandi uppbyggingu atvinnuvega á landsbyggðinni . Má í þessum efnum sérstaklega nefna laxeldi , sem hefur reynst ýmsum sveitarfélögum kærkomin búbót , enda hafa flestir landshlutar lengi glímt við fólksfækkun , oft tilkomna vegna lítilla atvinnumöguleika . SUS vill standa kyrfilega vörð um atvinnufrelsi á Íslandi og hafnar öllum tilraunum til skerðingar á því . Hvalveiðar eru þar ekki undanskildar , enda fela þær í sér sjálfbærar veiðar á nytjastofnum sjávar . Umræða erlendis á ekki að stjórna því hvernig Íslendingar skilgreina eigið atvinnufrelsi . Frelsi í heilbrigðismálum SUS mun áfram beita sér fyrir því að sjálfstæður rekstur í heilbrigðiskerfinu fái að blómstra , enda hafa slíkar ráðstafanir skilað mikilli hagræðingu og jafnframt ánægju í þeim löndum þar sem slíkt er útfært á skynsaman máta . Þá lýsir SUS yfir áhyggjum af andstöðu heilbrigðisráðherra gagnvart sjálfstæðum rekstri í heilbrigðiskerfinu og fagnar því að nokkrir þingmenn Sjálfstæðisflokksins hafi mótmælt ráðherranum . Ekki einungis eru ýmis samkeppnis - og hagkvæmisrök sem mæla gegn óbreyttu fyrirkomulagi , heldur má einnig víkja að stöðu íbúa landsbyggðarinnar , enda eru apótek oft ekki að finna í minni byggðarlögum . Er það mat SUS að með þessu sé að óþörfu verið að skerða lífsgæði og frelsi fólks í landinu . Þá telur SUS einnig áhyggjuefni hve þungir dómar hafa fallið í málum burðardýra undanfarin ár og telur þörf á breyttri nálgun í þeim málum . SUS er á móti inngöngu Íslands í Evrópusambandið . Loks geldur SUS varhug við þátttöku Íslands í kínverska verkefninu „ Belti og braut “ og telur Íslandi farnast best að hafna þátttöku í slíku uppbyggingarverkefni . Innviðir og samgöngumál Samband ungra Sjálfstæðismanna telur mikilvægt að stjórnvöld hugi að fjárfestingu í innviðum , til þess að leggja grunn að aukinni hagsæld . Þá telur SUS jafnframt varhugavert að íbúar eins landsvæðis verði látnir greiða veggjöld á meðan hið opinbera ræðst í víðáttumiklar framkvæmdir í öðrum landshlutum án tilheyrandi veggjalda . Íslenskir neytendur hafa nú um nokkurt skeið verið hlunnfarnir um aukna samkeppni og valfrelsi á leigubílamarkaði í gegnum farveitur líkt og Uber og Lyft . Mikilvægt er að standa með fórnarlömbum líkamslegs - , andlegs - , og kynferðisofbeldis , enda um alvarlegt samfélagslegt vandamál að ræða . Fjölmiðlafrumvarp menntamálaráðherra SUS lýsir yfir harðri gagnrýni á fyrirhugað fjölmiðlafrumvarp menntamálaráðherra . Það er ekki hlutverk ríkisins að niðurgreiða rekstur einkafyrirtækja . Gerum rekstrarum hverfi fjölmiðla betra í stað þess að gera þá að bótaþegum . Samfélagsmiðlar Ríkisútvarpið ætti að skila sýningarréttinum af House of Cards . Það hefði aldrei átt að kaupa hann . Við viljum horfa á HoC á Netflix .